Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 103

1. A képzési cél Az 1. számú melléklet 1. pontjára is tekintettel, olyan széles körű általános műveltséggel, valamint magas szintű szaktudományi, gyógypedagógiai ismeretekkel, elméleti és gyakorlati tudással rendelkező szakemberek képzése, akik képesek a beszéd-, hang-, nyelv- és kommunikációs zavarban szenvedő gyermekek és felnőttek hátrányainak megelőzésére, vizsgálatára és felismerésére, más beszédkórképektől való elkülönítése, az ezekből következő feladatok megállapítására, megtervezésére, a sérülésspecifikus prevenciós, terápiás (habilitációs, rehabilitációs), fejlesztési, nevelési, oktatási tevékenység ellátására életkortól, a beszédkórkép típusától, súlyosságától, kiterjedtségétől függően, önállóan, de a határtudományok képviselőivel együttműködve, korai gyermekkortól az időskorig pedagógiai szakszolgáltatói, nevelési-oktatási, illetve egészségügyi feladatokat ellátó intézményekben és más szervezeti formák keretében. 1.1. A tanári szakágon az 1. számú melléklet 1. pontjában foglaltak az e szakterületre alkalmazva érvényesek, emellett a képzés célja kiegészül a beszédtechnika oktatására történő felkészítéssel bármely korcsoportban. 1.2. A terapeuta szakágon az 1. számú melléklet 1. pontjában foglaltak az e szakterületre alkalmazva érvényesek. 2000/98. szám

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes